
ANUNŢURI 


* Fratele nostru Alin Pater va expune în perioada 6.12.2023— 
7.01.2024 o serie de icoane pe sticlă, în cadrul expoziţiei „Martirii”, 
la Galeria Rotonda din Timişoara. La vernisajul din 6 decembrie, ora 
17 este invitat să ţină cuvânt PS Siluan al Ungariei. 


Maica Domnului Altariţa 
de la mănăstirea Crișcior 


* Alba Iulia ne cheamă! Obişnuitul periplu patriotic al tinerilor 
din obştea noastră, coordonaţi de Tudor-Gheorghe și Giorgiana actriţa 
a însemnat anul acesta popasuri la Alba şi la Aiud, cu tricolor, cântece 
patriotice şi voie bună. 


* S-au împlinit 2 ani de când a plecat la Domnul tânăra preoteasă 
Mihaela de la Rădeşti. Dumnezeu să o numere cu cei drepţi! 


ŞTIRI 


* Consiliul Judeţean Arad, prin Centrul Cultural Judeţean Arad, în 
parteneriat cu Arhiepiscopia Aradului şi TV Arad organizează dumi- 
nică, 3 decembrie, de la ora 19, la Sala Polivalentă din Arad, un eve- 
niment intitulat „Colindul sfânt şi bun”, care va consta în-tr- 
o conferinţă (cu pr. Vasile Ioana şi pr. Marius Ciprian Pop şi un 
recital de colinde (Dinu Iancu Sălăjanu şi Oana Bozga-Pintea). 
(sursa: arhiepiscopiaaradului.ro) 


* Luni în Aula „Ioan Meţianu” a Facultăţii de Teologie din Sibiu, un- 
de a fost lansată biografia culturală a Sfântului Ierarh Andrei 
Şaguna, Mitropolitul Transilvaniei. Autorul lucrării este dr. Mircea 
Gheorghe Abrudan, cercetător la Institutul de Istorie „George Bari- 
ţiu” din Cluj Napoca. (sursa: basilica.ro) 


+ Episcopii ortodocşi din Franţa şi-au exprimat joi îngrijorarea cu 
privire la demersurile de legalizare a sinuciderii asistate în 
Republica Franceză. Ingrijorările vin în contextul demersurilor 
legislative de înlocuire a termenului „laisser-mourir” (a lăsa pe cine- 
va să moară) cu expresia „faire mourir” (a provoca moartea cuiva), 
despre care ierarhii spun că „ar fi un abis care s-ar împotrivi convin- 
gerilor esenţiale ale multor oameni de credinţă”. (sursa: basilica.ro) 


LIBRĂRIA LOGOS 


Arhim. Zahuria Zaharou 


ne recomandă 


Isihasmul 


Arhim. Zaharia Zaharou _ 
ISIHASMUL, NEVOINTȚA CULTIVARII INIMII 


Isihasmul înseamnă biruinţa omului asupra patimilor sale, atunci când Duhul Se odih- 
neşte în cămara de nuntă a inimii lui. Este o nevoinţă ascetică cu caracter îndoit: pe de o 
parte, presupune dezbăcarea şi lepădarea de omul cel vechi, iar pe de altă parte, asuma- 
rea, îmbrăcarea şi primirea plinătăţii omului celui nou. Nimeni nu va putea afla limanul 
cel neînviforat al isihiei dacă nu „a rămas mai întâi cu Hristos în încercările Lui”, dacă 
nu s-a suit pe Cruce împreună cu Domnul şi nu a murit cu desăvârşire lumii, pentru a 
învia împreună cu Hristos şi a deveni părtaş al plinătăţii vieţii Sale. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina (0 gmail.com sau la tel. 0734.194.372. Mulţumim tuturor pentru rugăciuni şi ajutor! 

Numărul 39 (CLII) 


D 3 - DUMINICA A 31-A DUPĂ 
RUSALII (Vindecarea orbului 
din Ierihon); Sf. Proroc Sofo- 
nie; Sf. Cuv. Gheorghe de la 
Cernica-PEȘTE 

Mărturisitorul Petre Ţuţea (1991) 


L 4 - Sf. Mare Mc. Varvara; Sf. 
Ioan Damaschin - ULEI 


M 5 - Sf. Cuv. Sava cel Sfinţit; 
Sf. Mc. Anastasie şi Diogen; Sf. 
Noi Mucenici: Cosma Protosul 
şi ceilalţi cuvioşi athoniţi care 
au mustrat pe latino-cugetători; 
Cuw. Ierom. Nifon - ctitorul Schitului 
Prodromu din Athos (1901) 
Mărturisitorul Regele Mihai (2017) 


Mi 6 - Sf. ler. Nicolae al Mirelor 
Lichiei; Sf. ler. Teofil al Antio- 
hiei - PEȘTE 

Mărturisitorul Constantin (Dinu) 
Pillat (1975) 


J 7 - Sf. Mc. Filoteea; Sf. Ier. 
Ambrozie de Mediolanum; Sf. 
Cuv. Amun Nitriotul; Sf. Cuv. 
Grigorie-ctitorul mănăstirii Gri- 
goriu din Athos 


V 8 - Sf. Apostoli: Sosten, Apolo, 
Chifa, Tihic, Epafrodit, Cezar şi 
Onisifor; Sf. Cuv. Patapie 


So - Zămislirea Preasfintei Năs- 
cătoare de Dumnezeu; Sf. Proo- 
rociţă Ana, mama Sf. Prooroc 
Samuel - PEŞTE 


XIMIHA 


pentru suflet 


oo mer erezie brie —= 


. 3 decembrie 2023 


Mitropolitul Neofit de Morphou 


ENTUZIASMUL 


-marele absent din 


viața omului contemporan- 


Dacă le lipseşte ceva oamenilor de azi, fie 

[4 (4 celor căsătoriţi sau celibatari, fie celor 
tineri sau celor in vârstă, 

acesta este entuziasmul. 


Stantul Porfirie vorbea de multe ori de importanta entuziasmului în 
credinţa noastră. Dacă le lipseşte ceva oamenilor de azi, fie celor căsă- 
toriţi sau celibatari, fie celor tineri sau celor in vârstă, acesta este entu- 
ziasmul. Ce înseamnă entuziast? Înseamnă acela care este 

“entheos” (en Theos = întru Dumnezeu), cel care Îl are în el pe Dum- 
nezeu (cuvântul „entuziasm” vine din grecescul „enthousiasmos”). 

Toate trebuie sa se facă cu entuziasm, cu dispoziţie bun. 
Fiecare trebuie să încerce să iubească ceea ce face, să îşi 
facă cu „chef” munca sa, cu bucurie. Aceasta ajută la en- 
tuziasm. Adică dacă vedem în sinea noastră că fa- 
cem ceva cu greu, cu gânduri de împotrivire şi cu 
lenevie, să cerem de la Dumnezeu să îmi înlăture 
amărăciunea. Aşa să facem şi cu lenea. 


Spre exemplu, dacă sunt dascăl și merg la clasă, să-l cer: 
dă-mi bucurie, luminează-mă! Eu am o rugăciune pe 
care am învăţat-o de la Sfântul Nicodim Aghioritul. Mai 
deunăzi am fost dascăl pentru 40 de elevi de gimnaziu în 
Astromeriti. Inainte să intru în şcoală mi-am închinat 
fruntea — la modul cel mai practic — apoi am zis în sinea 
mea: „Hristoase, învaţă-mă ce să fac şi ce să zic!”. Adi- 
că, deşi merg să îi învăţ pe copii şi le voi fi dascăl, 
devin în acelaşi timp ucenic al lui Hristos. În acest 
fel, te şi smereşti. Mi-ar zice cineva: bine, bine, Preasfin- 
țite, ai citit atâtea cărţi, ai spus atâtea predici şi te gân- 
deşti ce vei spune unor copii din Astromeriti? Desigur! 
Mi s-a întâmplat odată, când nu am făcut această rugă- 
ciune, să merg să vorbesc unor copii de şcoală, să mi se 
pună o întrebare, să mă enervez şi nu a ieşit bine. Auziţi? 
Şi du-te apoi în următorul an să le vorbeşti copiilor... Ce 
le-au zis aceşti copii părinţilor lor? A venit episcopul să 
ne vorbească şi ne-a rănit. Aşadar, niciodată să nu 
ai siguranţa că eşti dascăl desăvârşit, că 
le ştii pe toate. Fă loc în inima ta lui 


Hristos: Hristoase, învaţă-mă ce să zic şi ce să fac! 
Devino ucenic al lui Hristos! 


Unei învăţătoare, Sfântul Porfirie îi zicea: Cum intri în 
clasă, după ce îţi faci cruce şi ceri putere şi înţe- 
lepciune de la Hristos, cu ochii să închini spaţiul 


Versuri 

clasei. Vedeţi ce importanţă dădea Sfântul Porfirie în- 
chinăciunii? Oare mamele şi bunicile noastre nu ştiau ce 
făceau? Până şi făina pe care o frământau şi cuptorul în 
care coceau le închinau. 


Așadar, Sfântul Porfirie recomanda închinarea spaţiului 
de clasă şi nu doar pentru dascăli. Pentru că nu ştii ce 
duce fiecare înăuntrul său, ce energii negative, ce a făcut 
în timpul nopţii, ce a gândit dimineaţa. Inchină locul în 
care te găseşti. Fără a face nişte gesturi de o falsă cucer- 
nicie, făţarnice. Nu, nu! Credinţa noastră nu trebuie să îl 
provoace pe cel de lângă noi. Sfântul Porfirie zicea că 
toate trebuie să se facă în ascuns. Şi mai zicea ceva im- 
portant. Nici tu, cel care faci aceste gesturi nu trebuie să 
te gândeşti că faci ceva deosebit, ceva duhovnicesc. Să nu 
ştie stânga ce face dreapta, deoarece este foarte uşor să 
alunecăm în fariseism, în pietism. Să vrem să ne vadă şi 
să ne admire oamenii. Bine, astăzi este aşa de mare 
“bullying-ul” din partea duhului lumesc împotriva gestu- 
rilor de credinţă, că pe noi chiar ne avantajează pentru că 
nu ne permite să exagerăm cu acest pietism. Dar mai 
demult exista această ispită, să pari mai credincios decât 
alţii. Să fii tu singur cu Dumnezeu, cu Hristos! 


Și să nu uităm: entuziasmul provine de la a fi „în Dum- 
nezeu”, să nu uitam că în inima fiecărui creştin or- 
todox botezat există Sfântul Duh, indiferent dacă 
crede puţin sau mult, dacă este un mare păcătos 
sau mai puţin păcătos. Exista Sfântul Duh pe care l- 
am primit în momentul Mirungerii noastre, imediat du- 
pă Botez. Noi doar trebuie să Îl activam. Deci, oricum 
suntem „întru Dumnezeu”, din momentul Botezului. 
Avem un generator electric înăuntrul nostru şi îl ţinem 
închis, nu îl lucrăm. TREBUIE SA IL LUCRAM. 


Așteptând ceasul de apoi 


Acum să pleci din tot ceea ce este confuz 
din ceea ce este al nostru şi totuşi nu ne aparține, 
din ceea ce, ca apa în vechile puțuri, 
ne oglindeşte tremurând şi ne zădărniceşte chipul; 
din toate acestea, care se agaţă încă o dată 
de noi ca şi cu spini, — să pleci 
şi pe acest lucru şi pe acela 
pe care aproape nu le mai vedeai 
(atât de cotidiene erau şi atât de obişnuite) 
să le priveşti deodată: cu blândeţe, împăciuitor 
şi ca la un început şi de aproape 
şi presimţind să te uiţi înlăuntrul lor, ce impersonal, 
cum se desăvârşea peste toate suferinţa 
cu care copilăria era plină până la margine. 


Constantin (Dinu) Pillat 


Și atunci totuşi să pleci, mână din mână, 
ca şi cum ai rupe din nou ceva vindecat 
şi să pleci: încotro? În nelămurit, 
departe, într'o neînrudită ţară caldă, 

care, dincolo de orice acțiune, are să fie 

nepăsătoare ca un decor: grădină sau perete 
şi să pleci: de ce? Din impuls, dintr-un fel de-a fi, 

din nerăbdare, dintr'o întunecată aşteptare, 
din neputinţa de-a înţelege şi lipsa de minte: 

să iei toate acestea asupra ta şi zadarnic 

să părăseşti poate ceva de valoare, pentru 
a muri singur, neştiind 
de ce este acesta începutul unei vieţi noi? 

GÂNDURI 


către soţi 


Saţi ortodocşi trebuie să fie conşti- 
enţi de faptul că amândoi se împăr- 
tăşesc de păcat şi de greşeli. Trebuie 
însă ca la baza familiei să fie o comu- 
niune în Hristos prin taina Bisericii 
— este foarte important! De aceea, 
conştienţi de aceasta, soţii trebuie 
să se tolereze, să fie îngăduitori 
unul cu celălalt. Iar seara trebuie 
să discute despre întâmplările din 
timpul zilei, dând fiecare explicaţii 
pentru a nu exista neînţelegeri. 


Soţul trebuie neapărat să dove- 
dească în mod practic soţiei că 
o iubeşte. Firea femeii este atât de 
slabă, încât îndată ce vede că soţul 
arată o oarecare amabilitate unei alte 
femei, fie colegă de serviciu, fie prie- 
tenă, în sufletul ei se aprinde invidia. 
Nu pentru că ar fi o pornire pătima- 
şă ci, din pricina dragostei ce i-o 
poartă soţului, doreşte ca acesta să-i 
aparţină în întregime. Mai mult, fe- 
meia devine invidioasă chiar dacă 
soţul arată dragoste mamei lui. Dacă 
îi spui: „Bine, dar este mama lui care 
l-a născut, l-a crescut, i-a fost alături 
atâţia ani”, ea răspunde: „Da, dar o 
iubeşte pe ea mai mult decât pe mi- 
ne!”. Toate femeile asta răspund. De 
aceea soţul trebuie, prin tandreţe, să 
găsească „butonul” de îmblânzire a 
soţiei. 


Noi, monahii, prin modul nostru de 
viață nu avem experienţa femeilor, 
însă epitrahilul sfintei spovedanii ne 
-a dezvăluit foarte multe taine din 
sufletul femeii. Un alt lucru pe care îl 
constatăm este acela că femeia, după 
naşterea primului copil, nu mai do- 
reşte atât rolul sexual al soțului, cât 
tandreţea şi afectivitatea acestu- 
ia. De aceea soţul trebuie să cunoas- 
că acest lucru şi să fie tandru cu soţia 
sa. 


Niciodată nu trebuie ca soţul să-i 
facă observaţie soţiei în prezenţa 
altora, pentru că de multe ori, din 
egoism, soţii îşi mustră soțiile mai 
ales în prezenţa propriilor rude. 


Arhim. Efrem Vatopedinul 


Sau, dacă soţia dă telefon soţului la 
serviciu, acesta să nu-i răspundă 
răstit: „Lasă-mă, n-am timp acum!”, 
vorbindu-i cu asprime. Ci să-i spună: 
„Lubito, am treabă acum, însă te voi 
suna eu puţin mai târziu”. Soţia tre- 
buie să ştie întotdeauna că soţul o 
iubeşte şi se gândeşte la ea în orice 


clipă, trebuie să simtă că în ini- 
ma lui ea este pe primul loc. 
Când soţia va înţelege şi se va con- 
vinge că soţul o iubeşte, atunci devi- 
ne de bunăvoie aşternut picioarelor 
lui, gata de orice jertfă. 


Soţia, de multe ori, are faţă de soţ un 
comportament copilăros. De multe 
ori face mofturi şi nazuri de copil 
mic. Tu, ca soţ, trebuie să te cobori 
„la mintea ei”, să nu-i dispreţuieşti 
cererile, să încerci să i le satisfaci şi 
astfel să aduci echilibrul în familie, 
deoarece în familie toată atenţia tre- 
buie îndreptată către mădularul cel 
slab (firav, neputincios, n.n.) care 
este femeia. 


Dacă femeia nu simte tandreţea so- 
țului, golul din inima ei nu va fi um- 
plut nici de dragostea părinţilor, nici 
a propriilor copii. Atât de mare e 
taina căsătoriei, încât golul 
creat în inima femeii de lipsa 
afectivității soţului nu poate fi 


umplut nici măcar de dragostea 
propriilor copii! Soţiei nu trebuie 
să-i ascundeţi nimic, pentru că va 
veni vremea când veţi fi descoperiţi. 
Să-i spuneţi totul şi să vă consultaţi 
cu ea în toate. Nu e bine ca soţia să 
afle cele ascunse ale voastre de la 
rude, de la colegi, ori de la prieteni. 
Să ştiţi că firea femeiască este puru- 
rea bănuitoare, suspicioasă. Tot tim- 
pul se îndoiește şi se întreabă: „Oare 
mă iubeşte soţul?” Iar dacă va găsi 
motive de suspiciune, devine fiară. 
De aceea, trebuie să ştiţi că singurul 
lucru care o poate cuceri şi poate uni 
familia este tandreţea. Soţul ideal nu 
o strigă pe soţie pe nume. După că- 
sătorie, adevăratul nume al soţiei 
trebuie să fie doar „iubito”. Atunci 
cei doi vor fi cu adevărat trup şi su- 
flet. 


Dacă îţi greşeşte cu ceva soţia, nu-i 
răspunde pe loc, atunci când eşti 
dominat de mânie, ci seara, în dor- 
mitor când veţi fi singuri, să-i spui 
cu blândeţe: „Ştii, iubito, azi m-ai 
întristat cu cutare lucru”. Iar dacă îi 
arăţi blândeţe, îi va pare rău, va 
plânge și îşi va cere iertare. 


Dacă soţul pleacă undeva şi „uită” să 
-i spună soţiei, iar aceasta află de la 
colegii de serviciu, de exemplu, atât 
de mare este rana sufletească prici- 
nuită de faptul că nu este ea prima 
căreia soţul să-i spună despre acest 
lucru, încât cu greu îşi revine. Este 
nevoie, deci, de multă atenţie. 


Dacă soţia va înţelege 
că soţul îi este alături, 
atunci este capabilă de 


orice jertfă. Firea feminină 
are nevoie de cea a bărbatului. Ve- 
deţi, chiar şi la mănăstirile de maici, 
dacă nu există un duhovnic bun, sin- 
gure nu pot spori. Intotdeauna firea 
femeiască are nevoie de sprijinul firii 
bărbătești. 

ALTARIȚA 


de la Crișcior 


- icoana ajutătoare celor 
împietriți duhovnicește - 


Seara zilei de prăznuire a adormirii 


Părintelui Arsenie a însemnat, cum 
spunea maica stareță Varvara, un 
nou început pentru Mănăstirea Criş- 
cior, jud. Hunedoara (unde se află 
maici plecate din obştea noastră). 
Scările care duc spre Paraclis erau 
înţesate, iar înăuntru om lângă om, 
ca în noaptea de Înviere (nu degeaba 
s-a cântat la sfârşit „Ingerul a stri- 
gat!”). 


A venit Mireasa la Crișcior! Căci ca o 
nuntă a fost întâmpinarea şi venirea 
icoanei Vimatarissa (Altariţa) în mă- 
năstire. Cu preoţi şi cântări, cu alai şi 
flori, cu lumea multă şi bucurie ce nu 
poate fi exprimată în cuvinte. Doar 
cei care au zăbovit, după ce s-a risi- 
pit mulţimea, în faţa chipului de o 
frumuseţe nepământeană al Preacu- 
ratei, pot da mărturie despre această 
bucurie. Maica Domnului, atât de 
iubită de neamul nostru, se lasă în- 
chinată şi sărutată în părţile româ- 
neşti, în mii şi mii de chipuri. Părin- 
tele Arsenie spunea că nu toţi pricep 
taina Maicii Domnului şi slava pe 
care o are înaintea lui Dumnezeu, 
dar inima iubitoare a poporului ro- 
mân i-a făcut loc de odihnă. 


La Mănăstirea Vatoped din Sf. Mun- 
te Athos, se află unul dintre cele mai 
de preţ chipuri ale Preacuratei, care 
poartă numele „Vimatarissa”, adică 
„Altariţa”, „Cea care stă în Altar”, 
căci este aşezată pe scaunul arhie- 
resc din Sfântul Altar. În ziua prăz- 
nuirii sale, în marţea din Săptămâna 
Luminată, are loc procesiune cu 
Sfânta icoană în jurul Mănăstirii. 


Potrivit tradiţiei, naufragiind corabia 
în care se afla Arcadie, fiul împăratu- 
lui Theodosie cel Mare, acesta a fost 
izbăvit prin ajutorul minunat al Mai- 
cii Domnului, care l-a adus pe uscat, 
fiind aflat într-un tufiş, în locul în 
care mai târziu avea să fie construi- 
tă Mănăstirea Vatoped şi unde aces- 


ta a găsit icoana Născătoarei de 
Dumnezeu. 


De această icoană este legată o mi- 
nune petrecută în secolul al X- 
lea. În vremea unui atac al piraţilor 
arabi asupra mănăstirii, ierodiaconul 
Sava apucase să ascundă icoana Mai- 
cii Domnului, aruncând-o în fântâna 
Sfântului Altar, împreună cu Crucea 
lui Constantin cel Mare şi cu o făclie 
aprinsă ce ardea întotdeauna înain- 
tea icoanei Născătoarei de Dumne- 
zeu. Nu reuşi, însă, să scape şi el în- 
suşi de urgia cotropitorilor, care l-au 
prins şi l-au vândut rob în Creta. 
Când, după șaptezeci de ani, în vre- 
mea împăratului Nichifor Focas, 
Creta s-a izbăvit de pirați, şi-a recă- 
pătat libertatea şi Cuviosul Sava ca- 
re, fiind acum la adânci bătrâneţi, s- 
a întors în Mănăstirea sa de metanie. 
Aici i-a arătat egumenului Nicolae 
locul în care trebuia săpat pentru a 
descoperi vechea fântână a Altaru- 
lui în care, o!, minune, au găsit icoa- 
na şi Crucea plutind drepte deasupra 
apei, iar lumânarea încă aprinsă, aşa 
cum fusese lăsată cu şaptezeci de ani 
în urmă! Cu alte cuvinte, se petrecu- 
se o îndoită minune -— sfintele odoa- 
re aruncate în apă nu suferiseră vreo 
stricăciune, prin minunea şi purta- 
rea de grijă a Maicii Domnului, iar 
lumânarea ardea de şaptezeci de ani 
fără a se mistui! De atunci, în amin- 
tirea minunii, în fiecare luni seara se 
cântă Paraclisul Maicii Domnului, 
iar în fiecare zi de miercuri se săvâr- 
şeşte Dumnezeiasca Liturghie. 


Aron Viorel este omul prin care 
Altariţa a venit la mănăstirea 
Crişcior. Un casnic al Vatopedului 
şi un mare făcător de bine al schitu- 
rilor româneşti athonite, dl. Aron şi- 
a dorit să dăruiască mănăstirii hune- 
dorene o copie ferecată a unei icoane 
vestite din Sf. Munte. Ca atare a în- 
trebat-o pe maica stareță Varvara ce 
icoană îşi doreşte. Când maica i-a 
trimis o poză cu icoana Vimatarissa, 


dânsul a tresărit şi şi-a dat seama că 
cea mai mare icoană pe care o avea 
în casă, luată de la pangarul Vatope- 
dului, era tocmai Altariţa, despre 
care însă nu ştia mai nimic. 


Dl. Aron a mers în Sf. Munte să cum- 
pere icoana, dar nu a fost aşa de sim- 
plu. Iniţial, părinţii vatopedini nu au 
dorit să îi dea icoana, spunând că 
mănăstirea e mică şi vor fi puţini 
închinători care să se bucure şi să se 
folosească de icoană. Apoi, când dl. 
Aron a arătat înspre cea mai mare 
copie a Vimatarissei, părinţii i-au 
spus că aceea este foarte scumpă. L- 
au întrebat: „Tu ce buget ai să cum- 
peri o icoană?” (căci preţul este de 
câteva zeci de mii de euro) Iar dl. 
Aron a răspuns simplu: „NU POT 
SA PUN BUGET LA MAICA 
DOMNULUI!”. Până la urmă i-au 
arătat o icoană Vimatarissa ceva mai 
mică decât originalul, minunat fere- 
cată cu aur, argint şi pietre scumpe 
şi au zis că merg la stareţ să-i ceară 
binecuvântare să o vândă dlui. Aron. 
Condiţia acestuia a fost ca icoana să 
ajungă într-un loc în care să fie cu 
adevărat cinstită. ] s-au dat asigurări 
că aşa va fi la Crişcior şi a cumpărat- 
o. Apoi a mers la Bucureşti cu maşi- 
na să ia icoana de la cel care a adus-o 
din Sf. Munte. A mers ca după o mi- 
reasă şi tot drumul a ţinut luminile 
aprinse în interiorul maşinii, căci cu 
adevărat o aducea pe Mireasa Împă- 
ratului Ceresc. 


Acatistul alcătuit întru cinstirea icoa- 
nei este plin de cereri pentru cei care 
sunt cuprinși de greu duhovnicesc. 
Mai mult decât bolile trupeșşti, icoa- 
na Altariţa poate înmuia cele 
mai împietrite inimi, căci frumu- 
seţea ei desăvârşită atinge şi vindecă 
sufletul. Bucură-te, Maica Domnu- 
lui Altarița, ceea ce ne scoţi din 
adâncul cel rece al împietririi du- 
hovniceşti! 


IS] 


ZT RAZE 


[eco 


Nr. 35/2023 


Soarta şcolii româneşti, care a fost 
dintotdeauna destul de dificilă, se 
afla la începutul secolului al XIX-lea 
într-o situaţie de-a dreptul dramati- 
că: lipsiţi de gimnazii, românii orto- 
docşi după absolvirea modestelor şi 
puţinelor şcoli elementare, erau ne- 
voiţi să frecventeze şcolile luterane şi 
catolice din Ardeal, iar cei cu stare 
ajungeau în şcolile vieneze şi berli- 
neze. 


Andrei Şaguna, abia instalat în Tran- 
silvaniaca episcop vicar, constată că 
este lipsit de orice competenţă în 
probleme școlare, deoarece din anul 
1837 Guberniul ardelean îi luase 
episcopului ortodox dreptul de 
„superinspecţie” asupra şcolilor con- 
fesionale ortodoxe, acordându-l 
episcopului romano-catolic din Alba 
-lulia. Însă ierarhul nu pierde tim- 
pul, ci porneşte o campanie de adre- 
se şi cereri către împărat. În memo- 
riul din 17 mai 1847, Şaguna propu- 
nea între altele: „Ridicarea de şcoli 
naţionale române în toate satele, 
târgurile şi oraşele, institute tehni- 
ce, seminarii pentru instruirea cle- 
rului, ca şi înființarea unei Universi- 
tăți Naţionale româneşti şi dotarea 
acesteia(sic!) din vistieria statului, 
în raport cu poporul contribuabil.” 


Pentru că răspunsul favorabil al au- 
torităţilor întârzia, mitropolitul ia 
problema în propriile mâini. La pri- 
mul sinod din 1850 hotărăşte ca „tot 
insul dintre protopopi Să fie inspec- 
torul şcoalelor din districtul său, şi 
din timp în timp să raporteze 
Preasfinţiei Sale, iară Preasfinţia Sa 
înaltului Ministeriu de cult.” Ele- 
mentul nou adus de Şaguna a fost 
aşezarea episcopului ortodox la con- 
ducerea întregului sistem şcolar ele- 
mentar din eparhie, iar a preoţilor ca 
directori de şcoli. 


Acesta este momentul hotărâtor 

Sfântul ANDREI ȘAGUNA, 


Părintele școlilor ardelene 


pentru constituirea la modul cel 
mai real a unui învăţământ orto- 
dox confesional viabil — neatâr- 
nat intereselor uniatiste, afirmânde- 
se astfel autonomia şcolară a Biseri- 
cii Ortodoxe din Ardeal, pe care în 
cele din urmă, la sfârşitul deceniului 
50 al secolul XIX, autorităţile viene- 
ze au acceptat-o. 


În 1852, Mitropolitul Andrei Şaguna 
trimite o circulară preoțimii din Ar- 
deal, în care le cere: „Să vă ne- 
voiți, ca fieştecare obşte Biseri- 
cească să-şi facă Școală, ear 
care ar fi cu totul săracă şi din prici- 
na aceasta nu ar putea să-şi facă 
şcoală despre una ca aceasta întăm- 
plare să-mi reportaţi în coace, ca să 
dau sfat unei asemenea comunităţi, 
dar şi pănă atunci să vă nevoiţi în- 
tracolo, ca o astfeliu de obşte săracă 
să nu se întovărăşească cu vreo ob- 
şte de altă religie.” De asemenea, 
impune cerința ca dascălii să fie or- 
todocşi, iar manualele cele tipărite în 
Tipografia Mitropoliei (căci până 
atunci destul prozelitism se făcuse 
de catolici şi protestanți prin cărțile 
numeroase şi frumoase puse la dis- 
poziţia ortodocşilor cu preţul căderii 
din dreapta credinţă). 


Din nou, un îndemn categoric un an 
mai târziu, în 1853: „Mă simt înda- 
torat a le descoperi (...) ca şi de azi 
încolo să se nevoiască (preoții) a 
stărui cu neobosită râvnă pentru 
înmulţirea şcoalelor noastre, pentru 
înzestrarea lor, precum şi pentru 
prevederea lor cu învăţători vred- 
nici şi harnici, care îşi cunosc şi pri- 
cep chemarea lor cea sfântă şi nu 
cruță nici o osteneală pentru lumi- 
narea tinerilor noştri”. 


O atenţie deosebită a acordat manu- 
alelor didactice pentru şcolile popo- 
rale. Se cunosc peste 25 de manu- 
ale scrise la îndemnul lui Şaguna de 
câţiva distinşi preoţi din eparhia sa, 
printre care: Abecedarul, Gramati- 


ca, Elemente de geografie, Elemente 
de istorie, Elemente de istoria natu- 
rii şi fizică, Aritmetica. 


La sfârşitul arhipăstoririi lui Şaguna, 
erau în eparhie aproape 800 de 
şcoli primare (confesionale), 
dintre care mai mult de jumătate au 
fost înfiinţate în timpul său, deci 
aproape fiecare parohie îşi avea 
şcoala ei. În aceeaşi măsură şi-a în- 
dreptat atenţia și spre şcolile medii 
(secundare). A înfiinţat un gimnaziu 
la Braşov, un gimnaziu inferior la 
Brad şi o şcoală reală comercială la 
Braşov. 


S-a îngrijit de soarta elevilor lipsiţi 
de mijloace, dându-le posibilitatea 
să-şi continue studiile, prin acorda- 
rea de ajutoare bănești, fie din 
veniturile sale proprii, fie din fun- 
daţiile anume întemeiate în acest 
scop. Numeroase şcoli au primit aju- 
toare băneşti substanţiale din partea 
sa (Sălişte, Făgăraş etc.). Cea mai 
însemnată fundaţie a fost cea creată 
prin testament - la îndemnul lui Șa- 
guna - de avocatul aromân Emanuil 
Gojdu din Budapesta (1802 -1870), 
sub administrarea Bisericii Ortodoxe 
din Transilvania, care şi-a îndeplinit 
misiunea până la realizarea unităţii 
naţionale, în 1918. 


Prin institutele pedagogico- 
teologice, Şaguna a pus preoțimea în 
centrul învățământului confesional, 
preoţii fiind şi învăţători ai satelor, 
ca adevăraţi pionieri ai învăţământu- 
lui românesc. Ei au apropiat pe ţă- 
rani de şcoală, de carte şi de ziar, 
familiarizându-i cu gustul pentru 
citit, cu serbările şi reprezentațiile de 
teatru sătesc, aranjate de ei cu con- 
cursul tinerilor din sat. Munca lor de 
fiecare zi a contribuit la conservarea 
limbii şi la dăinuirea poporului ro- 
mân în Transilvania în condiţiile 
naţional - politice de până la 1918. 

AMINTIRI CARE DOR 


- Regele Mihai despre abdicare sa - 


//Episodul care a transformat Româ- 
nia din monarhie constituțională în 


republică sovietică începe cu întoar- 
cerea lui Mihai I şi a Reginei Mamă 
de la nunta verişoarei Elisabeta, 
viitoarea Elisabeta a II-a a Marii 
Britanii, în noiembrie 1947. Acolo, 
cei doi au avut întrevederi la nivel 
înalt - Regele George al VI-lea, pre- 
mierul şi ministrul de externe, cei în 
funcție laburişti, şi precedentul pre- 
mier, Winston Churchill, cu amba- 
sadorul american la Londra, Dou- 
glas. Nici unul nu l-a încurajat 
pe Mihai să se întoarcă în Ro- 
mânia condamnată la comu- 
nism. Regele Mihai se întoarce în- 
să, ba chiar cere Guvernului, ca mo- 
narh constituțional, aprobarea să se 
căsătorească cu prințesa daneză, 
Ana de Bourbon Parma pe care o 
cunoscuse la Londra. O căsătorie ar 
fi consolidat dinastia şi semnala că 
monarhia are viitor la Bucureşti. 
Or, România rămăsese ultima ţară 
de la estul Cortinei de Fier nesovieti- 


zată complet. Însă guvernul Groza 
era total împotrivă. 


An mers la Sinaia, pentru Crăciun. 


Bine, la noi Crăciunul se făcea de 
obicei la Bucureşti, dar nu mai e ca- 
zul acum. Şi în seara zilei de 30 de- 
cembrie, Negel, Mareşalul Palatului 
ne cheamă la telefon şi îmi spune că 
Groza mă roagă urgent să vin la Bu- 
cureşti fiindcă au o chestiune de fa- 
milie de discutat. O chestiune de 
familie — noi ne-am închipuit că o fi 
fost tocmai refuzul cu logodna, cu 
căsătoria şi asta. 


Pe urmă, când am venit la Palatul 
Elisabeta, ne-am urcat în odăile 
noastre şi a sosit şi Groza, dar l-a 
adus şi pe Gheorghiu - Dej, nea- 
nunţat. În momentul ăla a venit el cu 
hârtia pe care a scos-o din buzunar şi 


mi-a pus-o pe masă. Eu am citit-o 
aşa, la repezeală ... şi am zis - mă duc 
alături ca să citesc aşa ceva mai 
liniştit. Şi m-am dus în odaia alătu- 
rată unde era Ioaniţiu cu Negel şi mi 
-au spus că palatul a fost înconjurat 
cu trupe de-ale comuniştilor, santi- 
nelele şi soldaţii noştrii au fost ares- 
taţi şi scoşi, telefoanele tăiate com- 
plet şi în jos dacă ne uităm, și m-am 
uitat, era artileria adusă acolo, ca să 
înconjoare casa. 


Bine, citisem deja asta şi m-am în- 
tors şi am spus, zic: „Ce se întâmplă 
aici? Mi-aţi tăiat telefonul, mi-aţi 
înconjurat casa cu trupe"... Zice: 
„Păi, dacă nu se semnează asta cât 
mai repede, o să fie mare bucluc în 
ţară”. Şi atunci şi mama şi eu am 
încercat să-i explicăm că cel puţin 
constituţional nu se poate, eu n-am 
dreptul să refuz şi să plec fără să în- 
treb ţara românească şi poporul. Şi 
zice: "N-avem timp pentru asemenea 
lucruri”. 


„„„ Am mai adăugat că, din punct de 
vedere constituţional, eu n-am drep- 
tul să abdic în felul ăsta şi, în special, 
pentru restul familiei. Eu n-am drep- 
tul. Și nici constituţional. Nu, că: „N- 
avem timp, dom'ne!”. Asta trebuie să 
semnez urgent. Zic: „Cum o să sem- 
nez asta?!” Și atuncea mi-a spus: 
„Dacă nu semnaţi acum într-un 
sfert de oră, o jumătate de oră, 
avem 1.000 de oameni tineri 
care sunt închiși şi dacă nu fa- 
ceţi ce vrem noi acum, trebuie 
să-i împuşcăm pe toţi”. Asta a 
fost. Cu sânge rece... Eu când am 
auzit asta le-am spus, asta e o res- 
ponsabilitate pe care eu nu pot să o 
iau. Nici față de ţară, nici față de ei. 
ŞI a trebuit să semnez. 


Şi Groza cu ideile lui de a face glume, 
când s-a terminat cu asta, a luat ja- 
cheta lui aşa şi mi-a spus: „Pipăiţi”. 


Și am pipăit, avea un pistol în buzu- 
nar. Şi s-a întors către mama mea şi 
i-a spus în nemţeşte, de ce nemţeşte, 
nu ştiu: „Ca să nu mi se întâmple cei 
s-a întâmplat lui Antonescu!”. Asta e 
gluma lui. Şi râdea de nu mai ştia de 
el. Pe urmă mi-a spus altceva, să nu 
care cumva să am vreun contact cu 
cineva din afara Palatului! Nici ame- 
ricani, nici români, nici nimic! Asta a 
fost, după care au plecat. A fost o 
chestiune de 30- 40 de minute. 


Cum au plecat ei, mama mea a înce- 
put să plângă. Ea avea o educaţie din 
familia ei din Grecia, educaţie în 
sensul că nu trebuie să-şi arate 
simțămintele lor în public. Or, cât 
ăştia doi erau acolo, s-a ţinut cât s-a 
ţinut şi când au plecat nu a mai pu- 
tut să se stăpânească. Și eu mă gân- 
deam după aceea că pentru ea a fost 
poate chiar mai rău decât pentru 
mine fiindcă atunci când noi am ple- 
cat în exil a fost, mi se pare că, al 4- 
lea exil pentru ea. În Grecia s-a în- 
tâmplat cu tatăl ei, pe urmă s-a în- 
tors. A doua oară tot cu tatăl ei, când 
a plecat definitiv. Pe urmă a fost răz- 
boiul când a trebuit toţi să plece în 
afară şi Regele George, fratele ei care 

a plecat atunci şi s-a întors mult mai târziu. A fost 3-4 
ori. 


Ne-am dus înapoi la Sinaia. Acolo a fost aceeaşi poveste 
cu trupele. Trupele noastre, ale mele, au fost arestate şi 
plecau, i-am întâlnit pe drum, urcau în nişte camioane 
care îi aduceau la Bucureşti. Și acolo au fost de-ai lor, 
„Tudor Vladimirescu" erau. Nu ne-au dat un termen, 
când să plecăm din ţară, dar noi am zis, şi cu mama mea, 
cu cât mai repede cu atât mai bine, cine ştie ce se mai 
întâmplă. Aşa că ne-am făcut bagajele. 


Mama mea a fost urmărită în fiecare odaie în care a fost, 
de unul de-al lor, un ofiţer, să nu ia nici o scrumieră de 
pe masă. Nici nu i-au dat voie să ia nişte cearşafuri şi 
plapume. Nici astea nu ne-au lăsat. Hainele, atât! Pe mi- 
ne nu m-au urmărit, dar au scotocit toate bagajele după 
aceea, bineînţeles. Inventar or fi făcut ei ceva, aşa la re- 
pezeală. Dar eu n-am văzut. Şi... asta a fost în 31. Şi pe 
urmă noi am plecat în ziua de 4 iannuarie 1948, dimi- 
neaţa. 


Mergând la gară, iarăşi, ca să vezi mentalităţile astea bol- 
năvicioase, ei credeau că probabil o să mă impresioneze 
aşa de teribil, în loc să îşi dea seama că pentru mine tot 
ce a fost acolo a fost un dezgust profund! Ei credeau al- 
tceva... Am dat mâna cu cei care erau acolo cu noi în 
maşină şi pe urmă am mers către vagon. Şi între cele do- 
uă locuri, era un culoar aşa, erau ofiţeri întorşi cu spate- 
le. Ce au vrut ei să demonstreze cu asta, Dumnezeu ştie. 
Când m-am urcat în vagon, m-am întors să văd ce se în- 
tâmplă acolo, ofiţerii ăştia stăteau aşa. Dar era un băiat 
tânăr, cred că un sublocotenent sau locotenent, chiar la 
începutul cozii ăsteia, şi s-a uitat aşa la mine, l-am văzut 

că plângea. Dar ceilalţi nu au mişcat deloc. 


Şi pe urmă când a început să meargă trenul că mai eram 
cu vreo cinci - şase persoane, totuşi am putut - vorbeam 
aşa între noi şi le zic: „Ajungem noi să ieşim din ţară sau 
cumva or să întoarcă trenul să meargă Dumnezeu ştie 
unde?” Pe drum a fost totuşi un moment foarte emoţio- 
nant fiindcă ajungând, am calculat noi, în Austria, în zo- 
na rusească, trenul s-a oprit. Mama mea s-a cam speriat 
puţin. Zice: „Dumnezeu ştie ce o să facă aştia!”. A stat 5- 
10 minute trenul şi pe urmă a plecat din nou. Am trecut 
peste un pod pentru că se auzea râul. Şi ne-am dus din- 
colo şi s-a oprit din nou. Eram puţin nedumeriţi toţi. Nu 
Ştiam exact unde suntem noi. Am auzit un Jeep care a 
venit, fiindcă are un sunet caracteristic Jeep-ul când e 
ambalat puţin. S-a oprit lângă vagonul nostru. S-a des- 
chis uşa şi a intrat acolo un căpitan american. S-a uitat 
bine la amândoi şi a spus: „Acum sunteţi liberi”. Îţi ve- 
nea, oh... Era zona americană în care am intrat atunci. 
Ce să spui... 


Abdicarea a fost bine aranjată, încă din timpul cât eram 
plecat la Londra. Fiindcă paşapoartele pe care le-am avut 
noi, când am plecat în Anglia, ni le-au luat înapoi, bine- 
înţeles, acolo eram trecuţi cu titlu, cu tot. Şi ne-au dat 
altele, la fel, dar fiecare pagină avea o ştampilă pe ea, 
"Republica România". Adică... asta nu se face în două 
minute! 


Și la Laussane când am ajuns, era sora mamei mele, care 
şi ea a fusese reţinută într-un lagăr nemţesc, Prinţul Ni- 
colae şi mai mulţi români şi publicul elveţian care era 
acolo. Asta a fost tot. 


